钦定古今图书集成/明伦汇编/闺媛典/第212卷 > 赵友彦妻容氏
## 钦定古今图书集成/明伦汇编/闺媛典/第212卷 > 赵友彦妻容氏

按《新宁县志》：“容氏，海晏容灿宇女。归赵友彦。年十八，
生子旬日，而友彦疾笃，顾谓氏曰：‘家贫母老，子未敢
必成，尔尚少，何以处此’？氏哽咽未对，而彦已绝，氏三
日不食，其母劝曰：‘尔夫嘱尔，其所念者何？尔若死，尔
姑陈氏及此婴儿皆弃沟壑，反无以慰尔夫于地下氏不得已，乃强𫗴粥纺绩，拮据以奉姑育子，旬日之
孤，竟克成立。姑没，泣血持素终身。